કેટલાક ટીકાના સૂર કહે છેઃ ‘એ તો શ્રીમંતોના ચાળા, એમની પાસે ફાજલ નાણાં હોય એટલે એને એ પોસાય! આપણે તો અહીં જ સારું! એ વાત સાચી છે કે માથેરાન, મહાબળેશ્વર, કાશ્મીર કે સાપુતારાની સહેલગાહ બધાને પરવડે નહીં, આખા કુટુંબના આવા પ્રવાસ અને નિવાસ માટેની આર્થિક સગવડ તેમની પાસે હોય નહીં, માણસ શાંતિથી વિચારે તો તેને લાગે કે આવી રજા અને આવા હવાફેર છેક અનિવાર્ય નથી. તનમનને તાજા કરવાની જરૂર તો હોય જ છે, પણ દરેક માનવી પોતાની રીતે કરી શકે છે, જેમને પરવડે તેમ હોય. ખુશીથી દૂર હવા ખાવાના સ્થળે જઈ શકે છે. જેમને પરવડે તેમ ના હોય તેઓ પણ ધારે તો ત્રણચાર દિવસની સહેલગાહ કરી શકે છે.